**ПРОЕКТ**

**ОДОБРИЛ,**

**АСЕН ВАСИЛЕВ**

**МИНИСТЪР НА ФИНАНСИТЕ:**

**Ф И Н А Н С О В А О Б О С Н О В К А**

**ОТНОСНО:** Проект на Решение на Министерския съвет за изменение на Решение № 52 на Министерския съвет от 3 февруари 2022 г. за утвърждаване на класификация на областите на политики/функционалните области и бюджетните програми от компетентността и отговорността на съответния първостепенен разпоредител с бюджет, чийто бюджет се включва в държавния бюджет, с изключение на първостепенните разпоредители с бюджет по бюджетите на Народното събрание и на съдебната власт, за периода 2022-2025 г., изм. с Решение № 850 на Министерския съвет от 2022 г.

**1. Мотиви и цел за внасяне за разглеждане от Министерския съвет на проекта на акт**

Съгласно чл. 18, ал. 4 и 5 от Закона за публичните финанси Министерският съвет утвърждава класификация на областите на политики/функционалните области и бюджетните програми от компетентността и отговорността на съответния първостепенен разпоредител с бюджет и при организационни или нормативни промени, които засягат дейността на бюджетните организации, може да извърши промени по нея.

Класификацията на областите на политики/функционалните области и бюджетните програми от компетентността и отговорността на съответния първостепенен разпоредител с бюджет, чийто бюджет се включва в държавния бюджет, с изключение на първостепенните разпоредители с бюджет по бюджетите на Народното събрание и на съдебната власт, беше утвърдена с Решение № 52 на Министерския съвет от 2022 г. и впоследствие изменена с изменена с Решение № 850 на Министерския съвет от 2022 г.

С решението за приемане на структура на Министерския съвет беше преобразувано Министерството на земеделието в Министерство на земеделието и храните, което налага промяна в наименованието му в структурата на програмния бюджет както на министерството, така и на Държавен фонд „Земеделие“ във връзка с приноса му в изпълнението на провежданите политики в областта на земеделието и селските райони и в областта на рибарството и аквакултурите.

В рамките на втория етап на бюджетната процедура за 2024 г. постъпиха от Министерството на финансите и от Министерството на иновациите и растежа (МИР) предложения за промени в утвърдената класификация на областите на политики/функционални области и бюджетни програми със следните мотиви:

Предложението на Министерството на финансите е свързано с отпадане на бюджетна програма 1000.03.03 „Контрол върху организацията и провеждането на хазартни игри“ към „Политика в областта на защитата на обществото и икономиката от финансови измами, контрабанда на стоки, изпиране на пари и финансиране на тероризма“, произтичащо във връзка с промените в Закона за хазарта (ДВ, бр. 69 от 2020 г.) и закриването на Държавната комисия по хазарта. Доколкото за целите на проследяване на изпълнението в програмните формати на бюджет се изисква представяне на информация за последните две отчетни години, отпадането на бюджетната програма се предлага след изтичането на този срок.

Предложението на Министерството на иновациите и растежа е свързано с обособяване на бюджетна програма „Администрация“ с класификационен код 7400.02.00.

На първия етап на бюджетната процедура за 2024 г. представената бюджетна прогноза за периода 2024-2026 г. на МИР съответства на програмната структура, разработена още при създаването на министерството с преминаването на административни звена, структури и функции от друго министерство (МИИ), като съответно не са отразени хоризонталните дейности и предоставяните услуги на общата администрация на МИР.

След извършен анализ на структурата на програмния формат на бюджета и с цел разходите да бъдат планирани и отчитани по бюджетните програми за съответната област на политика от компетентността на административни звена в МИР и структурите, чиито ръководители са ВРБ, както и да се отчита постигнатият напредък в дейностите, свързани с предоставянето на публични услуги, на втория етап от бюджетната процедура МИР представи проектобюджета си за 2024 г. и актуализираните бюджетни прогнози за 2025 и 2026 г. в програмен формат с предложение за разпределение на разходите си по Политика в областта на развитието на инвестициите и иновациите в подкрепа на растежа на българската икономика с бюджетни програми към нея „Насърчаване на иновациите“ и „Насърчаване на инвестициите“, както и по бюджетна програма „Администрация“.

Предложението кореспондира и с актуалната структура, функции и организация на работата на министерството, заложени в приетия с Постановление № 20 на Министерския съвет от 25.02.2022 г. Устройствен правилник на Министерството на иновациите и растежа.

Целта на предлагания проект на акт е насочена към утвърждаване от Министерския съвет на промени в класификацията на областите на политики/функционалните области и бюджетните програми на определените да прилагат програмен формат на бюджет първостепенни разпоредители с бюджет, на база на които да разработват бюджетната си прогноза и проектобюджетите си за съответния период в рамките на управлението на правителството.

**2. Очаквани резултати от прилагането на проекта на акт**

Очакваните резултати от прилагането на проекта на акт са свързани с необходимостта утвърдената от правителството класификация, по която да бъдат разпределяни разходите на бюджетните организации, прилагащи програмен формат на бюджет, да отговаря на реалната управленска отговорност на редовното правителство и на съответния ПРБ. По този начин се създава предпоставка за повишаване на бюджетната прозрачност и отчетност при прилагането на бюджетиране, ориентирано към резултатите, в рамките на бюджетния процес.

**3. Мотивирана оценка за размера на необходимите допълнителни разходи/ трансфери/ други плащания, които се предлага да бъдат одобрени по бюджета на първостепенния разпоредител с бюджет или по сметка за средства от Европейския съюз, за сметка на бюджети по държавния бюджет -** За приемането напроекта на акт не са необходими допълнителни разходи/трансфери/други плащания.

**Предложеният проект на акт не води до въздействие върху държавния бюджет.**